یو ایس ایڈ

یو ایس ایڈ (USAID) امریکی حکومت کا ایک ادارہ ہے۔ اپنے نام سے یہ ایک امداد دینے والا ادارہ لگتا ہے لیکن یہ United States Agency for International Development کا مخفف ہے۔

اس ادارے کا مشن "to partner to end extreme poverty and to promote resilient, democratic societies while advancing the security and prosperity of the United States." ہے یعنی انتہائی غربت کے خاتمے کی مدد کرنا اور لچکدار جمہوری معاشروں کو پروان چڑھانا تاکہ امریکا کی حفاظت اور خوشحالی بڑھ سکے۔ پہلے اس ادارے کا نام International Cooperation Administration تھا جس سے حاکمیت کی بو آتی تھی اس لیے 1961 میں اس کا نام بدل کر ایک شوگر کوٹڈ نام دیا گیا۔ یہ ادارہ اگرچہ امریکی حکومت کے لیے کام کرتا ہے لیکن تکنیکی اعتبار سے یہ ایک وفاقی خود مختار ادارہ ہے۔

اعتراضات 
 یو ایس ایڈ پر اکثر تنقید کی جاتی ہے کہ اس کا اصل مقصد غربت کا خاتمہ نہیں بلکہ سیاسی دخل اندازی کے لیے سازگار ماحول بنانا ہے یا پھر کسی غیر ملکی صنعتکار کا مفاد بڑھانا ہے۔
 امداد کے طور پر ملنے والی رقم سے اشیاء اور سازوسامان صرف مخصوص کمپنیوں سے ہی خریدا جاسکتا ہے۔
 امداد حاصل کرنے والے کسی بھی ملک میں ہونے والی ترقی پائیدار ثابت نہیں ہوئی لیکن امریکی نفوذ پائیدار رہا۔
 پہلے لفظ قرض استعمال کیا جاتا تھا جس پر سود ہوتا تھا۔ اب نہ قرض کا لفظ استعمال ہوتا ہے نہ سود کا مطالبہ۔ پھر بھی امداد لینے والے کسی بھی ملک کا قرض کم نہیں ہو سکا۔
 یو ایس ایڈ پر اکثر یہ الزام لگایا جاتا ہے کہ وہ اپوزیشن کی مدد کر کے حکومت کو کمزور کرتی ہے اور الیکشن پر اثر انداز ہوتی ہے۔ برازیل کی مثال بہت واضح ہے۔
 افغانستان پر نظر رکھنے والے غیر سرکاری گروہوں کے مطابق افغانستان کو دی جانے والی امداد کا 40 فیصد امداد فراہم کرنے والے ممالک ہی وصول کر گئے۔
 William Blum نے الزام لگایا تھا کہ سی آئی اے اور دوسری ایجینسیوں کے ایجنٹ اپنی کارروائیاں یو ایس ایڈ کی آڑ میں کرتے ہیں۔
 1990 میں جب یمنی سفیر عبد اللہ صالح اشتال نے عراق میں مجوزہ مسلح امریکی جارحیت کے خلاف ووٹ دیا تو یونائیٹڈ نیشن میں امریکی سفیر Thomas Pickering اٹھ کر یمنی سفیر کے پاس آیا اورکہا کہ یہ تمہارا سب سے مہنگا انکار ہے۔ اس کے فوراً بعد یو ایس ایڈ نے یمن کی امداد بند کر دی۔

اقتباس
 غیر ملکی امداد ایک بدترین مصیبت ہے جو غریب ممالک کو جھیلنی پڑتی ہے۔ کسی ناقد نے طنزیہ کہا ہے کہ غیر ملکی امداد وہ رقم ہے جو حکومت کی طرف سے حکومت کو حکومت کے لیے دی جاتی ہے۔ 
 "foreign aid is one of the worst afflictions that poor nations suffer. As one critic quipped, foreign aid is money from governments, to governments, for governments."

مزید دیکھیے 
 جوزف اسٹگلیز
 اقتصادی غارت گر
 انسائڈ جوب
 غلام بنانے کے طریقے
 نوم چومسکی
 کیرول کوئیگلی
 بینک فار انٹرنیشنل سیٹلمنٹ

بیرونی ربط 
 یو ایس ایڈ پرگرام کے امریکی مفادات۔ (اردو میں)

حوالے 

1961ء میں قائم ہونے والے حکومتی شعبے
اقتصادی نظام
بغیر ڈیٹا رو کے خانہ معلومات سانچے استعمال کرنے والے مضامین
بین الاقوامی مالیاتی ادارے
بین الاقوامی معاشیات
دولت
سیاسیات
عالمی ادارے
عالمی معیشت
قرضہ
مالیات
مالیاتی ادارے
کامنز زمرہ جس کا ربط ویکی ڈیٹا پر ہے
Short description is different from Wikidata